Diari Oficial de la Generalitat Valenciana


Sumari del DOGV 7092, del 20-08-2013 (2013/8404)

RESOLUCIÓ de 7 d'agost de 2013, de la Conselleria d'Educació, Cultura i Esport, per la qual s'autoritza el centre privat de Formació Professional Específica Lope de Vega, d'Elx, per a impartir cicles formatius en la modalitat semipresencial o a distància.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7092

Data del DOGV
:   20-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8404


Data del document
:   07-08-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 d'agost de 2013, de la Conselleria d'Educació, Cultura i Esport, per la qual s'autoritza el centre privat de Formació Professional Específica Lope de Vega, d'Elx, per a impartir cicles formatius en la modalitat semipresencial o a distància. [2013/8404]  
1. L'expedient ha sigut iniciat a instàncies del representant de la titularitat del centre privat de Formació Professional Específica Lope de Vega, codi de centre 82102961, que sol·licita l'autorització, davant de la Direcció General de Centres i Personal Docent, per a impartir els següents cicles formatiu en la modalitat semipresencial o a distància de la família professional de Sanitat: cicle formatiu de grau mitjà Cures Auxiliars d'Infermeria i cicle formatiu de grau mitjà Farmàcia i Parafarmàcia.  
2. La Direcció General de Formació i Ensenyances de Règim Especial va emetre, amb un informe previ favorable de la Inspecció educativa, la proposta favorable a l'autorització d'este cicle en data 25 d'abril de 2013, amb els condicionants següents:  
2.1.Tenint en compte l'article 5 de l'Orde de 4 de maig de 2009 i les modificacions realitzades en l'Orde 78/2010, de 27 d'agost de 2010, en la disposició final segona, apartat 4.c):  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre) que continga la plataforma Moodle, de forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
  
b) Per tal que el professorat puga dur a terme correctament les tasques com a docents d'aprenentatge e-learning, el centre haurà de comptar amb:  
- Equips informàtics dotats amb els elements de maquinari i aplicacions de programari (eXe Learning, Wink, cmaptools, etc.).  
- Connexió a Internet mínima de 4 Mb, amb la finalitat de possibilitar la col·locació fluida dels materials didàctics en l'aula virtual.  
c) Línia telefònica dedicada exclusivament a les hores assignades a tutories individualitzades.  
d) Tenint en compte les característiques de les tutories col·lectives, que permetran reforçar i practicar els continguts exposats en l'aula virtual, les aules del centre hauran de disposar dels elements necessaris per a cobrir les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
2.2. De conformitat amb l'article 11.b) de l'Orde de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV del 17 de juny de 2009), i la posterior modificació en l'Orde 78/2010, de 27 d'agost de 2010, en la disposició final segona (DOCV del 3 de setembre de 2010), els materials didàctics hauran d'estar adaptats a esta modalitat d'ensenyança i, en este sentit, comptaran amb les següents característiques per a cada mòdul dels que integren els cicles formatius:  
  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar-ne la tutorització en línia a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i d'exercicis pràctics que es puguen realitzar i corregir en línia.  
d) Disposaran d'activitats d'autoavaluació adaptades al contingut del mòdul.  
3. Sobre esta base, la Direcció General de Centres i Personal Docents, en data 6 de juny de 2013, va elevar a la Conselleria d'Educació, Cultura i Esport la corresponent proposta de resolució.  
4. El centre complix el requisit d'estar autoritzat i impartint els cicles formatius en la modalitat presencial per a la qual sol·liciten autorització en la modalitat semipresencial o a distància.  
Vistes la Llei Orgànica 8/1985, de 3 de juliol, reguladora del dret a l'educació (BOE núm. 159, de 4 de juliol de 1985); la Llei Orgànica 2/2006, de 3 de maig, d'Educació (BOE núm. 106, de 4 de maig de 2006); l'Orde de 4 de juliol de 2008, de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana (DOCV núm. 5818, de 31 de juliol de 2008); l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV núm. 6037, de 17 juny de 2009), i la posterior modificació en l'Orde 78/2010, de 27 d'agost de 2010, en la disposició final segona (DOCV del 3 de setembre de 2010).  
  
Vista la proposta de data 5 de juny de 2013, del director general de Centres i Personal Docent, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 24 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar el centre de Formació Professional que s'indica a continuació, atenent les característiques, ensenyances i d'acord amb els condicionants ja especificats, per a impartir els cicles en la modalitat semipresencial o a distància:  
Codi: 86443175.  
Denominació genèrica del centre: centre privat de Formació Professional Específica.  
Denominació específica del centre: Lope de Vega.  
Localitat: Elx.  
Província: Alacant.  
Cicles formatius de grau mitjà que s'autoritzen d'acord amb els requeriments tècnics ja especificats:  
Família professional de Sanitat:  
- Cures Auxiliars d'Infermeria.  
- Farmàcia i Parafarmàcia.  
  
Segon  
Esta disposició tindrà efectes des de la data en què es dicta. No obstant això, els seus efectes acadèmics seran referits a l'inici del pròxim curs escolar.  
  
Tercer  
Esta autorització donarà lloc a les inscripcions en el Registre de Centres Docents de la Comunitat Valenciana establides en l'Orde de 4 de maig de 2009, de la Conselleria d'Educació.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta resolució, que esgota la via administrativa, s'hi podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes comptador des de l'endemà que es notifique.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà que es notifique.  
Per als interessats que no siguen objecte de notificació, els terminis començaran a comptar des de l'endemà que es publique en el Diari Oficial de la Comunitat Valenciana.  
  
València, 7 d'agost de 2013.- La consellera d'Educació, Cultura i Esport: María José Catalá Verdet.